open-index/open-wikipedia-markdown huggingface dataset:
לא שם זין (סרט)

**לא שם זין** הוא סרט ישראלי בבימויו של שמואל אימברמן שיצא לאקרנים בשנת 1987 המבוסס על ספר בעל אותו שם מאת דן בן אמוץ עם איקה זוהר וענת וקסמן בתפקידים הראשיים.

## עלילת הסרט
עיקר עלילת הסרט היא סיפור אהבה שמתחיל בין צעירים לפני גיוס לצה"ל, רפי (איקה זוהר) ונירה (ענת וקסמן), ומסתבך בעקבות פציעתו של רפי במהלך שירותו. רפי, בחור מלא שמחת חיים שהתנדב לחטיבת הצנחנים, נפגע בתקרית ירי עם מחבלים והופך למשותק ברגליו. הוא נאלץ ללמוד מחדש כיצד לבצע פעולות גופניות פשוטות כמו ישיבה ועשיית צרכים ונאלץ להתרגל לתדמית החדשה של גופו. הדבר שמציק לו ביותר הוא אי הידיעה לגבי יכולתו המינית. רפי לא יודע אם הוא הפך לאימפוטנט והוא אינו מקבל הדרכה לתפקוד מיני במצב נכותו.

רפי מתרחק מנירה ומסלק אותה מחייו בשל הבושה בתדמית גופו החדשה וחושב שהיא רוצה אותו מתוך רחמים אליו. הוא נמלא חששות, נכנס לדיכאון, שוקל להתאבד. גם משפחתו נכנסת לסחרור. אבי המשפחה (שמואל שילה) מנסה להתאבד ואחיו של רפי, אלי (שמואל וילוז'ני) מציל את האב. ידידו החדש והנכה של רפי, אמנון, מנסה לשדל אותו לבדוק את תפקודו המיני עם זונה, אך רפי מסרב. לאחר שחברו הטוב יגאל נהרג בפיגוע, רפי מחליט להתחיל להשתקם ולהשלים עם תדמית גופו.

בסופו של דבר, רפי משלים עם נכותו, חוזר אל אהובתו, נירה, ומגלה יחד איתה שכושרו המיני לא אבד.

## קישורים חיצוניים

קטגוריה:סרטי 1987
קטגוריה:סרטים ישראליים מבוססי ספרים
קטגוריה:צה"ל בקולנוע
קטגוריה:סרטי שמואל אימברמן
קטגוריה:סרטים ישראליים משנת 1987
Die in Your Arms

**Die in Your Arms** (בעברית: **למות בזרועותך**) הוא שיר שהוקלט על ידי הזמר-יוצר הקנדי ג'סטין ביבר לאלבום האולפן השלישי שלו *[[Believe (אלבום של ג'סטין ביבר)|Believe]]*. השיר נכתב והופק על ידי רודני ג'רקינס, דניס "אגני" ג'נקינס וטראוויס סיילס, בעוד שביבר, תומאס לומפקינס וקלי לומקינס סייעו בכתיבתו.

השיר יצא ב-29 במאי 2012 כסינגל שיווקי ועם יציאתו נכנס לעשיריה הראשונה במצעדים בנורווגיה ודנמרק, ולעשרים הראשונים בקנדה ובארצות הברית.

## רקע וכתיבה
השיר הוא בסגנון פופ ומשלב נגינת פסנתר, והוא דומה לרצועות המוקדמות של חמישיית הג'קסונים.

ג'ייסון ליפשוץ מבילבורד כתבה כי בניגוד לסינגל המוביל של האלבום, Die in Your Arms הוא שיר פופ בעיבוד קלאסי יותר.

ליאה קולינס ממגזין "national post" תיארה את השיר כ-"Baby 2", והוסיפה כי כמו   נכתב בסגנון פופ קלאסי.

השיר מדבר על אהבה ותשוקה, בשיר ביבר אומר: 

### יוצרים

## ביצועים
190px|ממוזער|ביבר בהופעה, 2012
ג'סטין ביבר ביצע את "Die in Your Arms" כחלק מסבב קידום המכירות שלו בקיץ 2012. לצורך ההופעה, הוא עטה כפפות ללא אצבעות, וגופיה ואפוד של יוניון ג'ק. ההופעה שודרה על ידי Capital.

ביבר גם ביצע את השיר במהלך סבב ההופעות שלו באירופה ב-4 ביוני 2012, יחד עם הלהיטים "Boyfriend" ו-"All Around the World".

## הפצה וקבלה
השיר יצא ב-29 במאי 2012 כסינגל שיווקי ועם יציאתו נכנס לעשיריה הראשונה במצעדים בנורווגיה ודנמרק, ולעשרים הראשונים בקנדה ובארצות הברית.

הוא יצא ב-1 במרץ 2012, כחלק מאלבום האולפן השלישי של ביבר, *[[Believe (אלבום של ג'סטין ביבר)|Believe]].*

המגזין האמריקאי רולינג סטון דירג את השיר במקום 45 ברשימת "השירים הטובים ביותר לשנת 2012".

### מיקומי שיא

## ראו גם
* דיסקוגרפיה של ג'סטין ביבר

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים על מוות
קטגוריה:בלדות פופ
קטגוריה:סינגלים בהוצאת איילנד רקורדס
אליהו פאלומבו

**הרב אליהו פאלומבו** או **אליה פאלומבו** היה ראש ישיבה ואב בית דין ורבה של קושטא בסוף המאה ה-18, ומחבר ספר **יד המלך**.

## ביוגרפיה
היה אב בית דין איסור והיתר בקושטא בחשון התקל"ג (1772), בשנת 1788 כבר אישר בתור חבר בית דין הגדול של העיר הסכמות שתיקנו חברי בית דין לאיסור והיתר. נישא לריינה, שנפטרה בי"ד אייר התקמ"ז (1787). חתם על פסקי דין יחד עם רבי אברהם מיוחס מחבר ספר בני אברהם, רבי נסים גבאי ועוד.

בשנת התקמ"ט (1792) חתם כבר כרב העיר בקושטא. התפרסם בשל חיבורו החשוב על הרמב"ם. התכתב עם רבני דורו, וביניהם רבי נסים גבאי מחבר ספר פאת נגב.

### צאצאיו ותלמידו
ילדיו היו רבי יהושע ורבי אברהם פאלומבו. רבי אליהו העמיד תלמידים הרבה, וביניהם רבי אליעזר די טולדו, רבי אברהם הכהן ורבי אליהו עניו, שהיה רבה של קושטא ורב בבאלאט.

## ספרו
ממוזער|יד המלך לרבי אליהו פאלומבו
**יד המלך** (שאלוניקי תקס"ד) - חידושים על הרמב"ם.

## לקריאה נוספת
**פנקס בית הדין בקושטא**, הוצאת אורות יהדות המגרב, עמוד 90

## קישורים חיצוניים
* יד המלך, גישה מקוונת באתר הספרייה הממלכתית של רוסיה
* 
* 

## הערות שוליים

קטגוריה:איסטנבול: רבנים
קטגוריה:רבנים: אחרונים
קטגוריה:רבנים ספרדיים
קטגוריה:ראשי ישיבה
קטגוריה:דיינים
קטגוריה:אבות בתי דין
קטגוריה:האימפריה העות'מאנית: רבנים
קטגוריה:פרשני הרמב"ם
קרלסון

קטגוריה:שמות משפחה שוודיים
קטגוריה:שמות משפחה פטרונימיים
קטגוריה:שמות משפחה המבוססים על השם קרל
אליהו עניו

**רבי אליהו עניו** או **מהר"א עניו** (נפטר ב-1832) היה רבה של קושטא וראש ישיבה בבאלאטה שבעיר במאה ה-19.

## ביוגרפיה
תלמידו המובהק של רבי אליהו פאלומבו בישיבתו בקושטא למד. ומשנות העשרים של המאה ה-19 כיהן כדיין בעיר. משנת 1824 נמנה כאחד משלשת רבני העיר שאישרו הסכמה של בית דין איסור והיתר של קושטא. המסיונר יוסף וולף מונה אותו כראשון רבני העיר בשנת 1826. בשנת ה'תקצ"ב הסכים לספר "הי"א שיחתי" לרבי יצחק אלימלך, שם הוא מכונה "הרב המופלא תנא דבי אליהו ראש על ארץ קושטא". התכתב בהלכה גם עם רבי שמואל חיים

נפטר בראשית שנת התקצ"ג (1832) ונספד על ידי רבני דורו, בין היתר רבי שלמה חכים, רבה של אזמיר, ספד לו בשבת תשובה.

## תלמידים
* רבי אליעזר די טולדו, מחבר שו"ת משנת ר' אליעזר.
* חכם יצחק אקשוטי מחבר ספר בני ישחק ודיין בקושטא.

## חיבורו
ממוזער|פתח קונטריס דבר אליהו הנדפס בסוף ספר משנת רבי אליעזר חלק ב'
לאחר מותו נדפס חיבורו **קונטרס דבר אליהו**, ספר הזכרונות ופסקי דינים של הרב אליהו, בסוף ספרו של תלמידו, שו"ת משנת רבי אליעזר חלק ב', לספר הסכמה ממנו.

## לקריאה נוספת
* **פנקס בית הדין בקושטא**, הוצאת אורות יהדות המערב, עמוד 90.

## קישורים חיצוניים

## הערות שוליים

קטגוריה:איסטנבול: רבנים
קטגוריה:האימפריה העות'מאנית: רבנים
קטגוריה:רבנים טורקים
קטגוריה:רבנים ספרדיים
קטגוריה:דיינים
Keurig Dr Pepper

**Keurig Dr Pepper ** (בעברית: **קיוריג דר' פפר**) הוא תאגיד אמריקאי המייצר ומשווק מוצרי משקאות ומכונות קפה מגוונים. הנהלתו ממוקמת במסצ'וסטס. התאגיד הוקם בשנת 2018 תוך מיזוג של מספר חברות. בבעלות מחזיקי מניות של Pepper Snapple Group נותרו כ-13 ממניות התאגיד, בעלי Keurig קיבלו כ-13% והיתר 73-74% נמצאו בבעלות Keurig JAB Holding Company הגרמנית.

מפעלי התאגיד מייצרים 125 סוגים של משקאות. בחברה עובדים מעל ל-27 אלף עובדים. עסקי התאגיד בקנדה מנוהלים על ידי Canada Dry Motts.

## היסטוריה
חברה לייצור קפה (Green Mountain Coffee Roasters (GMCR הוקמה כחברה פרטית בשנת 1981 בורמונט. היא גדלה בהדרגה ובשנת 1993 היו לה כ-2,400 לקוחות שרכשו את המוצר בסיטונאות.

בשנת 1993 בעלי חברת Keurig לייצור מכונות קפה נכנסו לעסקים משותפים עם החברה וכעבור עשור נרכשו על ידי GMCR. בשנת 2011 נחתמו הסכמים על התקנת מכונות קפה מתוצרת החברה בסניפי דאנקן דונאטס וסטארבקס. בשנת 2014 שם החברה שונה ל- Keurig Green Mountain. בדצמבר 2015 החברה נרכשה על ידי JAB Holding Company הגרמנית תמורת 13.9 מיליארד $ במזומן. קוקה קולה שבבעלותה היו 17.4% של חברה תמכה במהלך שהסתיים במרץ 2016. Keurig Green Mountain המשיכה לפעול כיחידה נפרדת תחת הנהלה ישנה.

ביולי 2018 הוחלט לרכוש Dr Pepper Snapple Group תמורת 18.7 מיליארד $. התוצאה הייתה הקמת Keurig Dr Pepper שהיא חברת משקאות השלישית בגודלה בארצות הברית. ב-10 ביולי 2018 התחיל מסחר של מניות החברה בבורסה לניירות ערך בניו יורק. בשנת 2020 המסחר עבר לנסד"ק וחברה נכללת במדד נאסד"ק 100.

## מותגי החברה
* סבן אפ (בארצות הברית בלבד)
* ד"ר פפר (בארצות הברית בלבד)
* קיוריג (מכונות קפה)
* RC קולה (בארצות הברית בלבד)
* שוופס (צפון אמריקה)
* Yoo-hoo

## קישורים חיצוניים
* 

* נתונים פיננסיים, 2022

## הערות שוליים

קטגוריה:חברות מזון אמריקאיות
קטגוריה:חברות שנסחרו בבורסה לניירות ערך בניו יורק
קטגוריה:חברות אמריקאיות הנסחרות בנאסד"ק
אריק פריגרה

**אריק סטיבן פריגרה ברנהאם** (בספרדית: **Erick Steven Ferigra Burnham**; נולד ב-7 בפברואר 1999) הוא כדורגלן אקוודורי, המשחק בעמדת הבלם בלאריסה מליגת העל הקפריסאית ובנבחרת אקוודור.

## קריירה
פריגרה החל את הקריירה שלו בקלמה, שהייתה האקדמיה של ברצלונה באקוודור. ב-2017 הוא עבר לאיטליה לפיורנטינה, ולאחר מכן לטורינו, כשברצלונה מקבלת 15% מדמי ההעברה.

הוא ערך את הופעת הבכורה שלו בטורינו ב-12 באוגוסט 2018 בניצחון 4–0 על קוסנזה במסגרת הגביע האיטלקי. ב-5 באוגוסט 2019 הושאל לאסקולי מהסרייה ב'. הוא ערך את הופעת הבכורה בקבוצה ב-24 באוגוסט, בניצחון 1–3 על טרפאני קלצ'ו.

ב-7 ביוני 2021 חזר פריגרה לספרד לאחר שחתם על חוזה לשלוש שנים עם בלאס פאלמאס מליגת המשנה. הוא ערך את הופעת הבכורה בקבוצה ב-15 באוגוסט בתיקו 1–1 נגד ריאל ואיאדוליד.

באוקטובר 2020 זומן לנבחרת אקוודור לראשונה, וערך את הופעת הבכורה שלו ב-8 באוקטובר במסגרת מוקדמות גביע העולם נגד ארגנטינה, משחק אותו הפסידה נבחרתו 0–1.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:גואיאקיל: כדורגלנים
קטגוריה:כדורגלני אסקולי
קטגוריה:כדורגלני טורינו
קטגוריה:כדורגלני לאס פאלמאס
קטגוריה:כדורגלני פאסוש די פריירה
קטגוריה:כדורגלני לאריסה
קטגוריה:כדורגלני נבחרת אקוודור
קטגוריה:אקוודורים שנולדו ב-1999
Uti possidetis juris

**Uti possidetis juris** (או **uti possidetis iuris**, מילולית: "כפי שההחזקה בדין") הוא עיקרון במשפט הבין־לאומי המנהגי בעידן הדה-קולוניזציה, שעניינו העדפת הגישה המשפטית שמדינות מתעוררות, 'יורשות' לכאורה, זכאיות לריבונות טריטוריאלית בשטח שיחפוף את הגבולות המנהליים שלהן טרם עצמאותן על פני הגישה המשפטית שחזקה בשטח תיחשב כעילה לקביעת ריבונות.

## היסטוריה
עיקרון זה הוא גלגול מודרני של הכלל "uti possidetis"  – שימוש בנכס. הוא נוצר במטרה להימנע משטח הפקר שאינו בשליטת מדינה כלשהי. העיקרון החל כחוק רומי המסדיר את הבעלות החוקית ברכוש. במהלך תקופת ימי הביניים הוא התפתח לחוק המסדיר יחסים בין-לאומיים ובהמשך הוא יושם להסדרת הגבולות הריבוניים של מדינות עצמאיות חדשות.

## יישום
העיקרון הוחל בהיסטוריה המודרנית על אזורים כמו דרום אמריקה, אפריקה, המזרח התיכון וברית המועצות, ואזורים רבים אחרים שבהם פורקו ממשלות ריכוזיות, הופלו שליטים אימפריאליים, או הגיע לסיומו מנדט חבר הלאומים כמו נאורו. עיקרון זה מיושם לעיתים קרובות כדי למנוע התערבות זרה או שטח הפקר שמעצמות זרות יכולות לטעון ששייך להן, או כדי למנוע מחלוקות שעלולות להתעורר בעת שרטוט מחדש של גבולות של מדינות חדשות לאחר עצמאותן.

העיקרון יושם גם על ידי ועדת הבוררות בדינטר , בחווֹת דעת הקשורות להתפרקות יוגוסלביה.

ארגנטינה וצ'ילה מבססות את תביעותיהן הטריטוריאליות באנטארקטיקה על עיקרון זה.

הנציבות האירופית אימצה את העיקרון כאשר הסבירה מדוע היא איננה מתייחסת לסהרה המערבית כנתונה תחת תפיסה לוחמתית, או לפחות כטריטוריה "כבושה אחרת", כדבריו של שגריר האיחוד האירופי. הוועדה הסבירה כי היעדר ריבונות קודמת בסהרה – היא הייתה מושבה ספרדית "יתומה" – פירושה כי פלישת מרוקו לא הייתה כיבוש, כמובנו באמנת האג.

החלטה 68/262 של העצרת הכללית של האו"ם התבססה על העיקרון כאשר אישרה מחדש את מחויבותה של העצרת לשלמותה הטריטוריאלית של אוקראינה על פי הגבולות הבין-לאומיים המוכרים שלה, והדגישה את אי-תקפותו של משאל העם שנערך בקרים ב-2014, שרוסיה השתמשה בו כדי לתרץ את סיפוח חצי האי קרים לשטחה.

## יהודה ושומרון

יש בקרב מומחי המשפט הבין-לאומי הסבורים כי העיקרון ישים לעניין מעמדם המשפטי של יהודה ושומרון, ולפיכך, למדינת ישראל יש זכות לריבונות על שטחים אלו, והשלטון הישראלי ביהודה ושומרון איננו בגדר 'כיבוש' כהגדרתו באמנת האג.

מכיוון שהגבולות המנהליים של ארץ ישראל המנדטורית הם אלה שעליהם החליטו בריטניה וצרפת בהסכם ניוקומב-פולה ב-1923 והם שאושרו על ידי ועדת המנדטים של חבר הלאומים וארצות הברית, ומכיוון שמדינת ישראל היא המדינה היחידה שנוצרה ('היורשת') בתחומי ארץ ישראל המנדטורית שזהותה תאמה את משימת הפיקדון הבין-לאומי – המנדט הבריטי על ארץ ישראל – הקמת הבית הלאומי, למימוש התביעה היהודית לממשל עצמי בשטחי המנדט כפי שהונחה בפני ועידת השלום בפריז בהתאמה להצהרת בלפור, החלטות ועידת סן רמו וסעיף 80 פרק 12 למגילת האומות המאוחדות, הרי אין מדינה אחרת שיָכְלה לתבוע שגבולותיה הפנימיים של ארץ ישראל המנדטורית ישמשו כגבולותיה.

## קישורים חיצוניים
*יוג'ין קונטורוביץ', "כיבוש" והמעמד הקודם של השטחים

## הערות שוליים

קטגוריה:גבולות
קטגוריה:הסכמי גבולות
קטגוריה:לטינית: מונחים משפטיים
קטגוריה:הסכסוך הישראלי-פלסטיני: המשפט הבין-לאומי
ארלוזאורוס

**ארלוזאורוס** (שם מדעי: *Aralosaurus*; מילולית: "לטאת ימת אראל") הוא סוג של דינוזאור ממשפחת ההדרוזאוריים שהתקיים במשך הקרטיקון עליון שלפני 83.6 מיליון שנה מזמננו במרכז אסיה. המאובנים שלו ידועים מתצורות בוסטוב (Bostobe Formation), קזחסטן מהם התגלו רק שרידי גולגולת אחורית ללא הלסת התחתונה. הסוג תואר בידי החוקר הרוסי "אנטולי קונסטאנטינוביץ' רוז'דסטוונסקי" (Anatoly Konstantinovich Rozhdestvensky) ב-1968 ונכלל בו מין יחיד - *Aralosaurus tuberiferus*. בעבר מין זה נחשב לבן לסוג קנרדיה (*Canardia*) שהתגלה בצרפת.

הארלוזאורוס היה דומה מעט לקריטוזאורוס וכמותו השתייך לתת-משפחת הלאמבאוזאוריים. הוא היה בעל קשת אף רחבה שהתקמרה כלפי מעלה בצורה דמוית "אף נשרי". גודל הגולגולת הגיע לאורך 65 ס"מ בממוצע וגודל הדינוזאור הגיע ל-6.5 מטרים. הוא היה חסר בליטות רחבות על גולגולתו האחורית וייתכן שתקשר באמצעות ניפוח של דרכי הנשימה.

דינוזאור זה כנראה רעה בעדרים נודדים אחרי צמחייה שופעת לאורך חופי הים הכספי הקדום לאורך הקמפן שלפני 83.6 מיליון שנה מזמננו.

## קישורים חיצוניים

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
אריסטוסוכוס

**אריסטוסוכוס** (שם מדעי: **Aristosuchus**) הוא סוג של דינוזאור קטן ממשפחת הקומפסוגנתוסיים שהתקיים באירופה במשך הקרטיקון שלפני 123 עד 130 מיליון שנה מזמננו. הסוג תואר בידי החוקר האנגלי ריצ'רד אוון ב-1876 ממאובנים שהתגלו באי וייט, אנגליה כשמשמעות שמו מיוונית היא: "ἄριστος" - אצילי, "σουχος" - תנין (כינוי יווני לאל המצרי סבכ), כלומר: "תנין אצילי". בסוג זה נכלל מין יחיד - *Aristosuchus pusillus*, שפירושו: "קטן".

האריסטוסוכוס היה תרופוד קטן דו-רגלי שגודלו הוערך לפי החוקר גרגורי ס. פאול באורך 2 מטרים ומשקל של 30 ק"ג. הוא היה בעל מפרקי רגליים גמדיים יחסית, טפרים ארוכות וייתכן שהיה מכוסה נוצות בדומה לקרוביו כמו הקומפסוגנתוס.

במקור מין זה נחשב לבן לסוג פואקילופלירודון הענקי, אך בהמשך הוחלט להפריד אותו. על פי מספר חוקרים סוג זה גם טקסון מבוטל מספק.

## קישורים חיצוניים

קטגוריה:בעלי חיים שתוארו ב-1876
קטגוריה:טקסונים שתוארו בידי ריצ'רד אוון
קטגוריה:קומפסוגנתוסיים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1876
גרין (סרט)

**גרין** הוא סרט קולנוע ישראלי משנת 1984 בכתיבתו ובימויו של גדעון קולירין, עם יוסף שילוח, אביבה פז ופיטר פריישטדט בתפקידים הראשיים.

העלילה היא על חוקר פרטי המחפש את האמת בדבר תעשיין הסוגר את מפעלו. חקירתו מביאה לגילויים לא צפויים ומפתיעים ומסתיימת באופן טראגי.

הסרט הוקרן בפסטיבל הסרטים הבינלאומי סן סבסטיאן אך בישראל קיבל ביקורות שליליות והורד מהאקרנים לאחר שבועיים.
## תקציר העלילה
אריה בן דרור (יוסף שילוח) הוא חוקר פרטי בן 50, לשעבר איש המוסד. הוא נאלץ לעזוב את המוסד בעקבות פעולה כושלת בפריז עליה פיקד "גרין". אריה חיפה עליו ונאלץ לעזוב את המוסד בעוד שגרין התקדם בתפקידים.

אריה מקבל בקשה ממר פלדי (גיורא שמאי) לחקור בעל מפעל טקסטיל שמבקש לסגור את המפעל.

אלכס ברנע (פיטר פריישטט) הוא בעל מפעל טקסטיל גדול בעיירת הפיתוח "משעולים". כל אנשי העיירה עובדים במפעל ויוצאים להפגנות נגד סגירת המפעל ובראשם ראש המועצה הצעיר והנאה אבניאל קינן (עמוס לביא). אבניאל בן ה-25 מנהל רומן אינטימי עם רחל ברנע (אביבה פז) בת ה-40, אשתו של אלכס.

אלכס ומנכ"ל המפעל בראון (רולף ברין) אינם מרוצים מחקירותיו של אריה ושולחים את העבריינים בן דוד (מושון אלבוחר) ומורי (יונתן צ'רצ'י) לאיים עליו אבל הוא מתגבר עליהם. הוא מבקש מידידו לשעבר אלפנדרי (ג'וקי ארקין) לעזור לו אבל הוא מסרב. רק ידידו הקוקסינל (ישראל גוריון) מסכים לעזור לו במעקבים אחרי אלכס ובראון.

בינתיים מכיר אריה את רחל ומתחיל ביניהם סיפור אהבה רומנטי ואירוטי והיא מודיעה לאבניאל על הפסקת יחסיהם.

אבניאל טוען שאיום הסגירה של אלכס הוא רק כדי לקבל סובסידיה מהממשלה. הוא מבקש ממנו גם לברר במוסד היתומים "בית דינהל" בו גדל, מי הוריו. אריה נתקל בסירוב של מנהל הבית (לואיס רוזנברג) לגלות לו פרטים. שני העבריינים מצליחים לשרוף את אגף המסמכים של בית היתומים.

קצין המשטרה אבני (אילן דר) ידידו של אריה, מבטיח לו לחקור את העניין ב"בית דינהל" ומגלה שהיה שם אונס של בת 15 וכי מהאונס הזה נולד ילד שגדל במוסד. הוא מוסר לאריה את תמונת הנאנסת ומתברר לתדהמתו שזו רחל.

לאריה ידוע שהחוקר הפרטי ארז ירושלמי (חיים שנער) גם כן ניהל חקירה בנושא ונפטר כעבור זמן קצר מהתקף לב. הוא מבקר את אלמנתו סוניה (פנינה פורטר) ומוצא בדירתה תמונה ישנה של רחל משחקת עם ילד שברור שהוא אבניאל.

רחל מספרת לו על האונס וכי נאמר לה שהבן שנולד נפטר אחר כך. הוא מעמת אותה עם האמת המרה והיא נדהמת. מסתבר לה שניהלה יחסים של גילוי עריות עם בנה. היא לא עומדת בזה ומתאבדת.

## צוות השחקנים

## קישורים חיצוניים

*  - ביקורת

קטגוריה:סרטי 1984

קטגוריה:סרטים בעברית
קטגוריה:סרטי פשע ישראליים
קטגוריה:סרטי דרמה ישראליים
קטגוריה:סרטים ישראליים משנת 1984
סגן מושל פנסילבניה

**סגן מושל פנסילבניה** (באנגלית: **Lieutenant Governor of Pennsylvania**) הוא סגנו של מושל פנסילבניה ותפקיד חוקתי בקהיליית פנסילבניה. סגן המושל נבחר לתקופת כהונה בת ארבע שנים באותו מחזור בחירות של המושל. כל מפלגה בוחרת מועמד לתפקיד סגן מושל ללא קשר לבחירות המקדימות של המושל. הזוכה בפריימריז לתפקיד סגן המושל עולה לאחר מכן לאותו כרטיס עם המועמד לתפקיד המושל, לצדו הוא מתמודד כעמית למרוץ באותו פתק הצבעה. סגן המושל מתפקד כנשיא הסנאט של פנסילבניה והוא הראשון בסדר הירושה של המושל – במקרה שהמושל נפטר, מתפטר או עוזב בדרך אחרת את תפקידו, מתמנה סגן המושל למושל. סגן המושל המכהן הוא אוסטין דייוויס מהמפלגה הדמוקרטית.

משרת סגן המושל נוסדה מכוח החוקה של 1873. בדומה לתפקיד המושל, החוקה של 1968 הפכה את סגן המושל כרשאי להיבחר לתקופת כהונה נוספת בת ארבע שנים. התפקיד הפורמלי היחיד של נושא המשרה הוא לשמש כנשיא הסנאט המדינתי וכיושב ראש מועצת החנינות ומועצת החירום של פנסילבניה. סגן המושל עובד פעמים תכופות על מיזמים נוספים והוא כפוף ללוח זמנים מוגדר באירועים קהילתיים, נאומים ושאר פעילויות שונות. מלא של אירועים קהילתיים ונאום. פנסילבניה היא המדינה היחידה המספקת מעון רשמי לסגן המושל – סטייט האוס . המעון נבנה בשנת 1940 ולפני כן היה "מעון הקיץ" של המושל. הוא הפך לזמין עבור סגן המושל ב-1968 כאשר הושלם מעון המושל הנוכחי בהאריסברג.

## קישורים חיצוניים

* 

## הערות שוליים

קטגוריה:פנסילבניה
פנסילבניה
*
פרסי TCA

**פרסי TCA** (שם מלא: **פרסי** **Television Critics Association**) הם פרסים המוענקים על ידי התאחדות מבקרי הטלוויזיה  כהוקרה למצוינות בטלוויזיה. ישנן 11 קטגוריות, המוענקות מדי קיץ.

בעקבות מגפת הקורונה העולמית, בשנים 2020 ו-2021 הוענקו הפרסים ברשת האינטרנט.

## קטגוריות
פרסי TCA מוענקים כעת בקטגוריות הבאות:
* תוכנית השנה
* תוכנית חדשה יוצאת דופן
* הישג אישי בדרמה
* הישג אישי בקומדיה
* הישג יוצא דופן בדרמה
* הישג יוצא דופן בקומדיה
* הישג יוצא דופן בסרט, מיני-סדרה וספיישל
* הישג יוצא דופן בחדשות ובמידע
* הישג יוצא דופן בתוכנית מציאות
* הישג יוצא דופן בתוכנית מערכונים/מגוון
* הישג יוצא דופן בתוכנית לנוער
* פרס מפעל חיים
* פרס מורשת

## טקסים

## קישורים חיצוניים
* 

## הערות שוליים

TCA
TCA
תוכנית פיהרמן

**תוכנית פיהרמן** הייתה תוכנית של מהגרים גרמנים באורוגוואי לפלישת גרמניה הנאצית אל אורוגוואי. היא נקראת על שם העומד בראשה, ארנולף פיהרמן.

## רקע
במרכזה של התוכנית עמד ארנולף פיהרמן, אזרח גרמני שהיגר בסוף מלחמת העולם הראשונה לסלטו שבאורוגוואי. במרץ 1937 פיהרמן נבחר להיות נשיא מרכז התרבות הגרמני-אורוגוואי בסלטו, אשר זה עתה הוקם. חודשיים לאחר מכן, הוא השתתף בחגיגות המקומיות לכבוד האימפריה האיטלקית שהייתה אז תחת משטרו הפשיסטי של מוסוליני. בסוף שנות ה-30 הקדיש פיהרמן את רוב זמנו לצילום ואקטיביזם נאצי. הוא החל להפיץ חוברות תעמולה נאצית אנטישמיות, וזוהה כמנהיג של קבוצה נאצית שפעלה בסלטו ובעיר השכנה קונקורדיה שבארגנטינה.

## התוכנית
פיהרמן חשב שאורוגוואי יכולה להפוך לקרש קפיצה לפלישה למדינות שכנות, במיוחד ארגנטינה וברזיל. לפי התוכנית, חייליו במונטווידאו יתארגנו בשני גדודי ארטילריה ופרשים, שתי פלוגות בקולוניה דל סקרמנטו, פריי בנטו, ריברה וארטיגס ובמקביל גדוד נוסף בסלטו. עוד פירטה התוכנית כי היהודים, המנהיגים הפוליטיים והבונים החופשיים יירדפו ויושמדו. לפי התכנון הפלישה הייתה אמורה להסתיים תוך 15 ימים.

כשנודע לממשל באורוגוואי על התוכנית, פיהרמן נעצר בקונקורדיה והועבר לתחקור בבואנוס איירס, כדי לתת הסברים על תוכנית כיבוש נוספת, הפעם בפטגוניה. משלא נמצא בסיס ראייתי, הוא חזר לאורוגוואי בספטמבר 1941 לבקשת בית המשפט. שם, הוא העיד על תוכניות הכיבוש של אורוגוואי. בפברואר 1944 ניתן גזר הדין של הקבוצה בראשותו. הוא קיבל את העונש הכבד ביותר מבניהם – שנת מאסר. בנובמבר 1946, לרגל הביקור השנתי בבתי הכלא, שוחררו פיהרמן וחסידיו בשל התנהגות טובה.

## ראו גם
* מבצע בוליבר
* הסדר החדש

## קישורים חיצוניים
*
*
* 

## הערות שוליים

קטגוריה:מלחמת העולם השנייה: מבצעים שבוטלו
קטגוריה:אורוגוואי: היסטוריה
קטגוריה:גרמניה הנאצית
דיוגו קטרינו

**דיוגו קטרינו דה סילבה** (בפורטוגזית: **Diogo Catarino da Silva**; נולד ב-9 בינואר 1990), המוכר יותר בשם **קטרינו** (בפורטוגזית: **Catarino**) הוא כדורגלן חופים ברזילאי המשחק בעמדת הבלם בנבחרת ברזיל בכדורגל חופים.

## תארים

### לאומיים
* גביע העולם בכדורגל חופים (1): 2017
* משחקי החוף העולמיים (1): 2017
* הגביע הביניבשתי (1): 2016
* מוקדמות גביע העולם בכדורגל חופים (דרום אמריקה) (2): 2017, 2019
* מונדיאליטו (2): 2016, 2017
* אליפות דרום אמריקה בכדורגל חופים (1): 2017
* משחקי החוף הדרום אמריקאים (1): 2016

### קבוצתיים
* גביע אירופה לאלופות בכדורגל חופים (1): 2017
* גביע צ'לנג' (1): 2022
* גביע ליברטדורס (2): 2016, 2017
* אליפות ברזיל (3): 2017, 2019, 2020
* הגביע הברזילאי (1): 2012
* אליפות איטליה (1): 2013
* הגביע האיטלקי (1): 2019
* אליפות פורטוגל (1): 2016
* אליפות פולין (1): 2022
* אליפות רוסיה (1): 2017
* אליפות איחוד האמירויות הערביות (1): 2021

### אישיים
* כוכבי כדורגל החופים (1):
** נבחרת החלומות העולמית: 2021

## סטטיסטיקות

;לאומיים

;קבוצתיים

## קישורים חיצוניים

* הפרופיל של קטרינו באתר הרשמי של Beach Soccer Worldwide

## הערות שוליים

קטגוריה:כדורגלני חופים ברזילאים
קטגוריה:ברזילאים שנולדו ב-1990
הליגה הצפון אירופית

**הליגה הצפון אירופית** (באנגלית **European North Basketball League**; או בקיצור: **ENBL**) היא ליגת כדורסל אזורית אירופאית שהוקמה בשנת 2021.

הליגה מורכבת ממספר משתנה של קבוצות מצפון-מזרח אירופה ומרכז אירופה.

## שיטת המשחקים
בעונת 2022/23 קבוצות חולקו ל-2 בתים. בהמשך הקבוצות החזקות יעלו לפיינל פור.

## קבוצות הליגה
### קבוצות הליגה בעונת 2023/24
* באקן ברס
* סבנדבורג ראביטס
* טרטו
* קיילה
* יובנטוס
* שיאוליאי
* ז'לונה גורה
* סטארט לובלין
* בריסטול פליירס
* ניוקאסל איגלס
* לייז' באסקט
* ספרטק פלבן
* ברנו
* ולמיירה
* לנדסטדה האמרס
* CSO וולונטארי

### אלופות

## קישורים חיצוניים
* 

## הערות שוליים

קטגוריה:תחרויות כדורסל באירופה
קטגוריה:אירופה: כדורסל
קטגוריה:אירופה: ספורט
גרמנית עילית עתיקה

**גרמנית עילית עתיקה** (בגרמנית: **Althochdeutsch**; או בקיצור: **Ahd**) היא השלב המוקדם ביותר בהתפתחותה של השפה הגרמנית. שדוברה, בערך, בין השנים 750 ל-1050 לספירה. בתקופה זו לא הייתה קיימת שפה גרמנית רשמית אחידה. לפיכך, הכינוי "גרמנית עילית עתיקה" מתייחס למכלול הלהגים שעברו מעתק הגאים בשם . בראשיתה של תקופה זו, הלהג העיקרי של השפה היה מדובר בממלכות גרמניות עצמאיות. ב-788, עקב כיבושיו של קרל הגדול, חוותה השפה שינויים. במהלך תקופה זו נוצר לראשונה גבול נראה לעין בין תחום הדיבור של הגרמנית העלית העתיקה למקבילתה הצרפתית.

הטקסטים בגרמנית עילית עתיקה ששרדו כולם נכתבו בכתבי קודש נזיריים, וכתוצאה מכך, רובם המכריע הם דתיים באופיים או, כאשר הם חילונים, שייכים לתרבות הספרותית הלטינית של הנצרות. הטקסטים הכתובים המוקדמים ביותר בגרמנית גבוהה עתיקה ותרגומים בין-ליניארים לטקסטים לטיניים הופיעו במחצית השנייה של המאה ה-8. חשיבותה של הכנסייה בכתיבת טקסטים והפעילות המיסיונרית הענפה של התקופה הותירו את חותמם על אוצר המילים של הגרמנית העילית העתיקה, עם שאילות מילים חדשות רבות ומטבעות לשון חדשים המייצגים את אוצר המילים הלטיני של הכנסייה.

הגרמנית העילית העתיקה משמרת במידה רבה את מערכת ההטיה הסינתטית שירשה מהשפות הגרמאניות הקדומות, אך סוף תקופתה מסומנת בשינויים צלילים המשבשים את דפוסי ההטיה הללו, מה שהוביל לשינויים בדקדוק של הגרמנית העילית התיכונה. בתחביר, השינוי החשוב ביותר היה פיתוח זמנים פריפרסטיים חדשים לביטוי העתיד והפאסיבי.

## פונולוגיה

## קישורים חיצוניים

* 
* 

קטגוריה:גרמנית
א שבת טיש

**א שבת טיש** הוא אלבום אולפן של זמירות שבת המכיל לחנים של המלחין חיים בנט ושר אותו סולו הזמר שלמה כהן האלבום מכיל 15 רצועות והוא יצא לאור בשנת 2000 בחברת התקליטים גל פז.

השיר הראשון באלבום **אוהבי ה**' בוצע על ידי שלמה כהן ומקהלת רננו חסידים באלבום אוהבי ה' בשנת 1993.

## רשימת רצועות

## קישורים חיצוניים
* 

קטגוריה:אלבומים חסידיים
קטגוריה:זמירות ופיוטים לשבת
קטגוריה:אלבומים בעברית
קטגוריה:אלבומים ביידיש
אוהבי ה'

**אוהבי ה**' הוא אלבום מוזיקה של מוזיקה חסידית בלחניו של חיים בנט בביצוע סולו של הזמר החסידי שלמה כהן ומקהלת **[[רננו חסידים]]**. על העיבוד המוזיקלי של האלבום רובי בנט. האלבום מכיל 10 רצועות והוא יצא בשנת 1993.

את השיר **אוהבי ה**' ביצע שוב שלמה כהן באלבום א שבת טיש.

## רשימת רצועות

## השתתפו בהקלטות
* חיים בנט
* שלמה כהן
* מקהלת **רננו חסידים**
* רובי בנט

קטגוריה:אלבומים חסידיים
קטגוריה:אלבומים בעברית
פאייטים

ממוזער|פאייטים כתומים
**פאייטים** (מצרפתית: **Paillettes**; בתרגום ישיר לעברית: **נוצצים**) הם חרוזים נוצצים קטנים בצורת דיסק.

פאייטים משמשים בביגוד ובתחפושות. פאייטים עשויים להיות תפורים שטוחים אל הבד, כך שלא יזוזו ויש פחות סיכוי שייפלו, או שהם עשויים להיות תפורים בנקודה אחת בלבד, כך שישתלשלו וינועו בקלות, ויתפסו יותר אור.

## היסטוריה
ממוזער|תקריב של נעל מכוסה בפאייטים זהובים
היסטורית ברחבי חלקים רבים של העולם, הצמדת מטבעות מתכת ותכשיטים לבגדים נעשתה כדי להציג עושר, מעמד או לשמור על הפריט מאובטח היטב.
ממוזער|מארג פאייטים ורודים
קיימות עדויות לכך שפאייטים מזהב שימשו כקישוט על בגדים או אביזרים בעמק האינדוס כבר בשנת 2500 לפני הספירה. פאייטים מזהב מוצק שנתפרו לבגדי מלכות נמצאו בתוך קברו של תות ענח' אמון.

פאייטים (העשויים בעיקר מפיסות מתכות מחזירות אור) שנתפרו לתוך ז'קטים, מצנפים ושמלות היו פופולריים בקרב האצולה והעשירים במהלך המאות ה-17 עד ה-19.

במהלך שנות ה-20 של המאה ה-20, לאחר גילוי קבר תות ענח' אמון, פאייטים זכו לפופולריות מחודשת כתוצאה מהתעניינות מחודשת בתרבות מצרים העתיקה. השימוש בפאייטים (העשויים בדרך כלל ממתכת) זכה לפופולריות רבה כהצהרה אופנתית על ידי פלאפריות בתקופה זו.

בשנות ה-30 של המאה ה-20 יוצרו פאייטים קלים מג'לטין בציפוי מתכת, שהיו פחות כבדים משמעותית ממקביליהם ממתכת. עם זאת, פאייטי הג'לטין היו נמסים אם הם נרטבים או מתחממים מדי. חברת ייצור ההלבשה Algy Trimmings Co., יחד עם Eastman Kodak, ייצרה פאייטים מפלסטיק שקוף, אך הם היו שבירים. מאוחר יותר נעשה שימוש בסרט פוליאסטר כדי להקיף את הפאייטים העשויים פלסטיק כדי שיוכלו להישטף בבטחה. בסופו של דבר, פלסטיק ויניל החליף בדרך כלל את שילוב סרט הפוליאסטר והפלסטיק בגלל העמידות ועלות התועלת שלו.

בסוף שנות ה-60, פאייטים החלו להיות בשימוש נרחב על ידי מוזיקאים פופולריים כמו הסופרימס. פאייטים המשיכו להיות פופולריים בשנות ה-70 ותחילת שנות ה-80.

## קישורים חיצוניים

## הערות שוליים

קטגוריה:אופנה
קטגוריה:קישוט
קטגוריה:חריזה (מלאכת יד)
יעקב אליפנדרי

**רבי יעקב אליפנדרי** או **אלפאנדארי** היה מרבני קושטא במאה ה-17 ומחבר שו״ת **מוצל מאש**.

## תולדותיו
נולד לרבי חיים אלפאנדרי הזקן, מחבר שו"ת "מגיד מראשית". היה מגדולי דורו, כפי שמכנה אותו רבי יהודה רוזאניס, בעל ספר משנה למלך ששלח אליו שאלות וקורא לו בחיבורו . כיהן כדיין, ונודע כבעל שיטת לימוד מקורית וחוקר חקירות מחודשות, מה שייחד את ספרו והביא רבים מהאחרונים לדון בפסקיו. חלק גדול מכתביו נשרף, ולכן החליט אחיינו רבי חיים לקרוא לספרו של רבי יעקב "מוצל מאש". רבי אליעזר אבן שנג'י כתב פסק להתיר אישה מעיגונה, אך לפני הכרעתו כותב:

רבי יוסף קצבי כותב עליו:

מתלמידיו היה רבי יעקב ששון, מחבר ספר בני יעקב.

## כתביו
**מוצל מאש** - שני חלקים:

# חלק א' נדפס בשנת התפ"ג יחד עם ספר אש דת לרבי חיים אלפנדרי, שהיה בנו של אחיו, רבי יצחק, ומכיל חמשים וארבע תשובות מהמחבר, תשובה מסבו רבי חיים, מסימן נ"ו עד סימן ס"ט הן תשובות מרבי חיים אחיינו, ואת סימן ע' חיבר רבי אליהו אלפאנדרי, מחבר ספר מכתב מאליהו.
# חלק ב' נדפס בשנת תצ"ו ובו חמשים ושניים סימנים, נדפס בסוף ספר רב יוסף למהר"י קצבי, שגם בספרו ישנם שתי תשובות מרבי יעקב, בסימן ב' ובסימן י"ג .

בשנת התרל"ח יצא לאור הספר עם הערותיו של רבי זוסמן סופר אבד"ק האלאש וק' מיישא, ובשנת התשנ"ח יצא לאור הספר כששני חלקיו מאוחדים, יחד עם הערות מכתב ידו של רבי חיים סופר.

## לקריאה נוספת
*שו"ת הסבא קדישא, חלק א' עמודים ט' - י"ב.
*שם הגדולים, מערכת גדולים, אות ח [יב] מהר"ר חיים אלפאנדרי הזקן 

## קישורים חיצוניים
* 

## הערות שוליים

קטגוריה:דיינים
קטגוריה:אבות בתי דין
קטגוריה:איסטנבול: רבנים
קטגוריה:רבנים: אחרונים
קטגוריה:מחברי ספרי שו"ת: ראשוני האחרונים
קטגוריה:מחברי ספרי שו"ת
קטגוריה:רבנים ספרדיים
קטגוריה:רבנים טורקים
הליקופטר (פירושונים)

**הליקופטר** הוא התעתיק העברי למילה הלועזית **Helicopter** שפירושה **מסוק**.
ניאו ES7

**ניאו ES7** (במנדרינית תקנית: **蔚來 ES7**) היא מכונית פרימיום חשמלית במרכב קרוסאובר, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-15 ביוני 2022.

## סקירה כללית
כמו שאר דגמי ניאו גם ה-ES7 בנוי על פלטפורמת NT2.0 החדשה והמתקדמת יותר של ניאו. ל-ES7 אורך של 4,912 מ"מ, רוחב של 1,987 מ"מ, גובה של 1,720 מ"מ ובסיס גלגלים של 2,960 מ"מ, תא המטען בנפח 658 ליטר.

בתחום ההנעה חושפת ניאו יחידת הנעה אחת. שני מנועים חשמליים המספקים יחד 645 כ"ס ומומנט מרבי של 86.6 קג"מ. נתון תאוצה של 3.9 שניות במצב ספורט או נתון התאוצה של 5.9 שניות במצב רגיל. המהירות המרבית בדגם עומדת על 200 קמ"ש. רוכשי הדגם יוכלו לבחור מבין שלוש סוללות שונות, בסיסית בקיבולת של 75 קוט"ש המאפשרת טווח נסיעה של 485 ק"מ, בינונית בקיבולת של 100 קוט"ש המאפשרת טווח נסיעה של 630 ק"מ וגדולה בקיבולת של 150 קוט"ש שתאפשר לפי החברה טווח נסיעה של 930 ק"מ בתקן CLTC הסיני.

## קישורים חיצוניים
* 

## הערות שוליים

ES7
קטגוריה:קרוסאובר
קטגוריה:מכוניות חשמליות
קטגוריה:דגמי מכוניות שהושקו ב-2022
אישטוואן וראנאי

ממוזער|ימין|מצבתו של ורנאי
**אישטוואן וראנאי** (במקור **שטרן**, בהונגרית: **Varannai István**; בודפשט, 26 באפריל 1895 – בודפשט, 7 בדצמבר 1970) היה עורך דין, התובע הכללי של בודפשט בלשכת עורכי הדין, מהדמויות המשפטיות החשובות בתקופתו. הוא אחיו הגדול של אאורל וראנאי, הסופר והיסטוריון הספרות.

## ביוגרפיה
אישטוואן שטרן נולד במשפחה יהודית. אביו, יוז'ף שטרן (1860–1928), היה יועץ מלכותי הונגרי, נוטריון, ובמשך עשר שנים היה נשיא הקהילה היהודית באובודה. אמו הייתה אנה פליישנר (1874–1932). הוא השלים את לימודיו בתיכון באובודה. בשנת 1920 קיבל תואר במשפטים מאוניברסיטת בודפשט (כיום שמה אוניברסיטת אטווש לוראנד). עוד כסטודנט באוניברסיטה זכה בפרס על שם זנגר (Senger) על עבודתו "נשיאת הסכנה בהשכרה ובהחכרה" (A veszélyviselés a bérletnél és haszonbérletnél). הוא ערך את כתב העת חוק אזרחי (Polgári Jog) והיה עמית מערכת בכתבי עת משפטיים הונגרים וזרים רבים. במהלך סיוריו הלימודיים בחו"ל ביקר בכל רחבי אירופה. וראנאי היה: 

* נשיא הפדרציה הרפורמית של עורכי הדין בהונגריה
* סגן הנשיא הארצי של לשכת עורכי הדין הארצית ההונגרית. 
* התובע הכללי של בודפשט 

משרד עורכי הדין שלו התמקד בענייני מסחר ורישום מקרקעין. הוא היה יועץ משפטי בכיר של הקהילה היהודית של בודפשט. בנוסף לשפת אמו, הוא דיבר גרמנית, צרפתית ואנגלית. קברו נמצא בבית הקברות היהודי של אובודה.

## עבודותיו העיקריות

* משפט פרטי ודיני אשראי משנת 1926 (עם שאלאמון בק)
* משפט פרטי ודיני אשראי בשנת 1927 (עם לאו הופרט ואנדור גליקסטל שנרצח באושוויץ ב-1944)
* בעיות ריבית (פרסום האקדמיה למשפטים מישקולץ)
* חוק התובלה ברכבת הבינלאומי (עם נאנדור באומגרטן)

## לקריאה נוספת

* לקסיקון של התחיה ההונגרית. עורך גזה סנטמיקלושי. בודפשט, 1930. גישה מקוונת
* לקסיקון יהודי הונגרי. 1929. עורך פטר אויווארי. גישה מקוונת   
* Ki-kicsoda? Kortársak lexikona (מיהו מי? לקסיקון אנשים בני תקופתנו. בודפשט. הוצאת ביתא ספרותי. 1937) 

## ראו גם

* הרצאתו של אישטוואן ורנאי בפורום עורכי הדין האזרחיים בנושא: "פרק הרכישה בחוק המשפט הפרטי"

## קישורים חיצוניים

## הערות שוליים

קטגוריה:עורכי דין יהודים הונגרים
קטגוריה:עיתונאים יהודים הונגרים
קטגוריה:ניצולי השואה: הונגריה
קטגוריה:עורכי עיתונים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:הונגרים שנולדו ב-1895
קטגוריה:הונגרים שנפטרו ב-1970
האיים והאזורים המוגנים של מפרץ קליפורניה

**האיים והאזורים המוגנים של מפרץ קליפורניה** (בספרדית: **Islas y áreas protegidas del Golfo de California**) הם קבוצה של איים, איונים ואזורי חוף הממוקמים במפרץ קליפורניה, ושוכנים במדינות: באחה קליפורניה, באחה קליפורניה הדרומית, סונורה, סינלואה ונאיאריט במקסיקו.

הם הוכרזו כאתר מורשת עולמית על ידי אונסק"ו ב-2005 והאזורים המוגנים שלהם הורחבו ב-2007 וב-2011. בשנת 2019 החליט ארגון אונסק"ו לכלול את האתר ברשימת המורשת העולמית בסיכון עקב ההכחדה הצפויה של מין הפוקנה האנדמי הנדיר הוואקיטה השרוי בסכנת הכחדה חמורה בשל דיג לא חוקי של דג הטוטואבה באמצעות רשתות גדולות, בהן נתקעות הוואקיטות. ב-2005 נמנו 300 ואקיטות במפרץ ובשנת 2019 היו רק 10 פרטים חיים.

האתר כולל את השטחים הבאים:

## קישורים חיצוניים


*Islands and Protected Areas of the Gulf of California - UNESCO site
*Islands and Protected Areas of the Gulf of California – Google Arts & Culture site


## הערות שוליים

קטגוריה:אתרי מורשת עולמית בסיכון
קטגוריה:מקסיקו: איים
ארי צבי זיבוטפסקי

**ארי צבי זיבוטופסקי** (נולד בשנת 1963) הוא רב ושוחט, פרופסור חוקר ומנהל מעבדת חקר תנועות העיניים במכון לחקר המוח של אוניברסיטת בר-אילן. זיבוטפסקי נודע בשל כמה ממפעליו: חקר קהילות יהודיות נידחות או כאלה הטוענות ליהדות, היותו ממייסדי סעודות מסורה הלכתית עם שותפו ד"ר ארי גרינשפן - במסגרתן הוא מעודד חידוש מסורות נדירות ולא שגרתיות של אכילת בשר כמו בשר חגב או יחמור ומלחמתו על הכרה בינלאומית (ובראש ובראשונה הכרה של ארצות הברית) בירושלים כבירת ישראל, במסגרת ויכוח משפטי על הכיתוב בדרכון של בנו.

## ביוגרפיה
החל מ-2008 הוא מורה דרך בעיר דוד.

בשנת 2015 נסע לכורדיסטן שחלקים ממנה היו בשליטה עצמאית מן הסורים ומן הטורקים, כדי להתחקות אחר שרידי הקהילות היהודיות שם. במהלך המסע פגש זיבוטפסקי נשים יזידיות שנחטפו בידי דאעש והותקפו נאנסו ונפגעו. יחד עם הפסיכולוג ד"ר יעקב הופמן השניים טיפלו בנשים אלו, ואף יזמו השתלמות לימודית לטיפול בנשים אלו, אותה עברו 18 מטפלות מכורדיסטן בישראל בשנת 2019.

זיבוטפסקי מחבר מאמרי עיתונות ומאמרים במגוון נושאים, שהקשר ביניהם הוא במקרים רבים ההלכה היהודית, הפסיכולוגיה או חקר תנועות העיניים, ותוצאות מסעותיו ברחבי העולם. כך הוא כותב על שאלות כשרות ומוּסר בפיתוח מוצרי בשר מהתא החי ללא בעלי-חיים, הוא כותב על רצון חופשי, בחירה חופשית ורגע ההבנה - במחקר הפסיכולוגיה הקוגניטיבית, על פגיעות נפשיות נמשכות בנשים יזידיות שנפגעו מינית, על פעילות מוחית מקבילה בעת הליכה זוגית, על מנהגי יהדות ואמונות תפלות בהבדלה, הגנה מוסרית על ברית המילה, על סימון בני אדם באמצעות תגיות RF, על מקור האגדה על שני אחים שעזרו זה לזה בגורן שעליו נבנה המקדש, על מסעותיו ברחבי העולם ופגישותיו עם קהילות נדירות במקומות נידחים ועוד ועוד.

## חיים אישיים
זיבוטפוסקי נולד בניו יורק, עלה לישראל עם משפחתו בשנת 2000. בעל תואר ראשון מקופר יוניון, תואר שני בהיסטוריה יהודית מישיבה יוניברסיטי, ותואר שלישי מאוניברסיטת קייס וסטרן ריזרב. עשה פוסט דוקטורט במכון העיניים של המכונים הלאומיים לבריאות. בין היתר למד שחיטה, הנדסה והיסטוריה יהודית, ועסק בפסיכולוגיה קוגניטיבית. נשוי ומתגורר בבית שמש.

## המאבק על הכרת ירושלים כבירת ישראל

זיבוטפסקי השיג את מבוקשו ב**זיבוטפסקי נגד קלינטון**, אך בהוראת ממשל ברק אובמה קיום ההוראה עוכב, עד שממשל טראמפ הפך את ההחלטה, ובהמשך אף העביר את שגרירות ארצות הברית בישראל לירושלים וביטל את "קונסוליית ארצות הברית לירושלים" שהייתה ממוקמת עד אז באזור הביטחון שבין הקו הירוק לגבול בשליטת ירדן, ואשר לא הייתה רשומה רשמית כנמצאת בישראל.

## פרסומים מקוונים
* כתבותיו בעיתון משפחה (אתר העיתון משפחה) 
* פרסומים בעיקר פוליטיים בעיתון The Times of Israel 
* מאמריו האקדמיים של זיבוטפסקי באתר בר-אילן (שבאקדמיה. אדיו) 
* 

## קישורים חיצוניים

## הערות שוליים

קטגוריה:סגל אוניברסיטת בר-אילן: לימודים בין תחומיים
קטגוריה:עולים בשנות ה-2000
קטגוריה:מדעני מוח ישראלים
קטגוריה:חוקרי יהדות ישראלים
קטגוריה:שוחטים
אנעים זמירות (אלבום)

**אנעים זמירות** הוא אלבום אולפן מסוגת המוזיקה חסידית. האלבום מכיל לחנים של חיים בנט מושרים סולו על ידי הזמר החסידי שלמה כהן. על העיבוד המוזיקלי רובי בנט. האלבום הופק בחברת התקליטים גל פז ויצא בשנת 1980.

## רשימת רצועות

## קישורים חיצוניים

* 
* האלבום אנעים זמירות להאזנה, באתר קול הלשון

קטגוריה:אלבומים חסידיים
קטגוריה:אלבומים בעברית
מונסטר היי: הסרט

**מונסטר היי: הסרט** (באנגלית: **Monster High: The Movie**) הוא סרט לייב אקשן מוזיקלי אמריקאי שהופק על ידי Mattel Television ומבוסס על זיכיון בובות האופנה "מונסטר היי" מבית מאטל. הסרט הוא אחד משני פרויקטים שעליהם הכריזה "מאטל", לצד סדרת אנימציה חדשה כחלק מניסיון לאתחל מחדש את הזיכיון בפעם השנייה.

הסרט עלה לשידור בערוץ "ניקלודיאון" ולשירות "פרמאונט+" בארצות הברית ב-6 באוקטובר 2022.

## תקציר העלילה
קלודין וולף, שנולדה כאשת זאב, מגיעה לבית ספרהּ החדש, "מונסטר היי", שם היא מתיידדת במהירות עם חברותיה לכיתה, פרנקי סטיין ודרקולורה, ומרגישה לראשונה בחייה, שסוף סוף מצאה מקום שבו היא יכולה להשתלב ולהיות מי שהיא באמת, על אף שהיא מסתירה מחברותיה ללימודים את סוד חצייהּ האנושי. כאשר מזימה להרוס את התיכון מאיימת לחשוף את זהותה האמיתית, קלודין נאלצת לאמץ את צדהּ המפלצתי ולמצוא דרך לסכל את המזימה.

## צוות השחקנים והדמויות
* מיה האריס – **קלודין וולף**
* ססיליה באלאגוט – **פרנקי סטיין**
* נאיה דמסן – **דרקולורה**
* קייס ווקר – **דוס גורגון**
* ג'יי פרישקולניק – **קליאו דה נייל**
* לינה לקומפטה – **לגונה בלו**
* ג'סטין דריקסון – **הית' ברנס**
* ליילה פיצג'רלד – **גוליה ילפס**
* נאסיב סאל – **אבי בומינאבל**
* קייל סליג – **מר קומוס**
* מרסי טי. האוס – **המנהלת בלאדגוד**
* סקוץ' אליס לורינג – **אפולו**, אביה של קלודין.
* סטיב ולנטיין – **[[דרקולה]]**, אביה של דרקולורה.

## הפקה
### רקע וטרום פיתוח
"מונסטר היי" הוא זיכיון בובות אופנה אמריקאי שנוצר על ידי גארט סנדר עבור חברת "מאטל", בעיצובם של קלי ריילי וגלן הנסון, והושק בשנת 2010. בתחילה, הזיכיון כלל רק בובות וסדרת רשת המבוססת עליהן, אך עד מהרה התרחב למוצרי מרצ'נדייז שונים הכוללים בין היתר ביגוד ואביזרים, ספרים וחוברות קומיקס. בבסיס הזיכיון עמדו דמויות בהשראת סרטי מפלצות, אימה ומדע בדיוני, ספרות בלשים, פולקלור, מיתולוגיה והתרבות הפופולרית, והוא התמקד בצאצאיהם המתבגרים של מפלצות מפורסמות הלומדים ב"מונסטר היי". בשנת 2016, הזיכיון אותחל מחדש עם ספיישל סרטי אתחול וסיפור מקור בשם "Welcome to Monster High", תוך שימוש בטכנולוגיות וטכניקות הנפשה משודרגות. אתחולו של הזיכיון ספג ביקורות שליליות מהמבקרים ומקהל הצופים, וב-9 בפברואר 2018, הזיכיון הסתיים ובוטל.

עם השקת הזיכיון בשנת 2010, נמסר כי סרטי יוניברסל שוקדת על פיתוח סרט הרפתקאות מוזיקלי בלייב אקשן, שיבוים על ידי ארי סנדל, עם תסריט מאת קרייג זדן, ניל מירון, סטפני סאבאג' וג'וש שוורץ. הסרט התעתד לעלות לאקרנים ב-7 באוקטובר 2016.

### פיתוח
ב-23 בפברואר 2021, נמסר על ידי "מאטל", באמצעות חטיבת הטלוויזיה שלה, על אתחול נוסף לזיכיון, הכולל סדרת הנפשה חדשה וסרט לייב אקשן המבוסס על הזיכיון, ששניהם ישודרו בערוץ "ניקלודיאון". ב-9 בנובמבר 2021, נמסר כי הסרט יבוים על ידי הבמאי טוד הולנד, ונחשפה רשימת צוות השחקנים המלאה.
### צילומים
צילומי הסרט החלו ב-8 בנובמבר 2021, באולפני הקרוסינג שבברנבי, קולומביה הבריטית, קנדה. ב-16 בנובמבר 2021, צילומי הסרט התקיימו בגלריה לאמנות של ונקובר. חודש לאחר מכן, ב-18 בדצמבר 2021, נמסר כי צילומי הסרט הסתיימו.

## פרסים ומועמדויות

## קישורים חיצוניים

## הערות שוליים

קטגוריה:סרטי דרמה אמריקאיים
קטגוריה:סרטי טלוויזיה אמריקאיים
קטגוריה:סרטים מוזיקליים אמריקאיים
קטגוריה:סרטי נעורים אמריקאיים
קטגוריה:סרטים המבוססים על בובות אופנה
אירוויזיון לרוקדים צעירים 1987

**האירוויזיון לרקדנים צעירים 1987** הייתה המהדורה השנייה של האירוויזיון לרוקדים צעירים, שהתקיימה בטירת שווצינגן, גרמניה, בתאריך 31 במאי 1987. האירוויזיון מאורגן על ידי איגוד השידור האירופי (EBU) והשדרן המארח היה Zweites Deutsches Fernsehen (ZDF), רקדנים מארבע עשרה מדינות השתתפו בגמר המשודר בטלוויזיה. אוסטריה, דנמרק, קנדה ויוגוסלביה, עשו את הופעת הבכורה שלהן בתחרות, והמדינות בלגיה והולנד, התחרו יחד עם השתתפות משותפת.

לראשונה אי פעם, תאגיד השידור הקנדי הצטרף לתוכנית עם המשתתף שלה, מה שהפך אותה לאירוויזיון היחיד שמציג מדינה מצפון אמריקה, ולאירוע ה-EBU היחיד שמציג חבר שותף כמשתתף קודם לכן. המדינות המשתתפות יכלו לשלוח רקדן אחד או שניים, שלא יכול להיות מעל גיל 20, בריקוד אחד או שניים ללא חוקים או מגבלות לגבי הסגנון. הריקודים לא יכלו להיות יותר מ-5 דקות (לסולנים) או 10 דקות (לזוגות).

רוז גאד פולסן וניקולאי הוב נציגי דנמרק זכו בתחרות. שווייץ ומערב גרמניה ממוקמות במקום השני והשלישי בהתאמה.

## מקום
ימין|ממוזער|200x200 פיקסלים| Schlosstheater Schwetzingen
Schlosstheater Schwetzingen (תיאטרון ארמון Schwetzingen), תיאטרון חצר בשווצינגן, באדן-וירטמברג, גרמניה המקום המארח של האירוויזיון לרקדנים צעירים באותה שנה.

## פוּרמָט
הפורמט מורכב מרקדנים שאינם מקצועיים ובין הגילאים 16–21, המתחרים במופע של ריקוד לבחירתם, אותם הכינו לקראת התחרות. לאחר מכן כל הריקודים לוקחים חלק בריקוד קבוצתי כוראוגרפי במהלך 'שבוע הרקדנים הצעירים'.

חברי חבר מושבעים בעלי היבט מקצועי המייצגים את מרכיבי הבלט, סגנונות הריקוד העכשוויים והמודרניים, מבקיעים כל אחת משגרות הריקוד האישיות והקבוצתיות המתחרות. הזוכה הכולל עם סיום הריקודים האחרונים נבחר על ידי חברי המושבעים המקצועיים.

## תוצאות
### סופי
פרסים הוענקו לשלוש המדינות המובילות. הטבלה כאן מציגה את המדינות הללו. תוצאות המיקום של המשתתפים הנותרים אינן ידועות ומעולם לא פורסמו על ידי איגוד השידור האירופי.

## חברי חבר השופטים
חבר השופטים כלל את:
* איטליה - פאולו בורטולוצי (ראש חבר השופטים)
* דנמרק - פרנק אנדרסן
* ארגנטינה - אוסקר אראיז
* קנדה – סיליה פרנקה
* ארצות הברית - מרי הינקסון
* דנמרק – Mette Hønningen
* ברית המועצות - גלינה סמסובה
* שווייץ – היינץ שפרלי
* ספרד – חוסה דה אודאטה

## שידור
תחרות הרקדנים הצעירים ב-1987 שודרה בלפחות 15 מדינות.
* אוסטריה (ORF)
* בלגיה (BRT)
* קנדה (CBC)
* דנמרק (DR)
* פינלנד (YLE)
* צרפת (צרפת 2)
* גרמניה (ZDF)
* איטליה (RAI)
* הולנד (NTS)
* נורווגיה (NRK)
* ספרד (TVE)
* שוודיה (SVT)
* שווייץ (SRG SSR)
* בריטניה (BBC2)
* יוגוסלביה (JRT)

## קישורים חיצוניים
* 

## הערות שוליים

1987
קטגוריה:1987
קטגוריה:פריז: תרבות
קסאבר שלאגר

**קסאבר שלאגר** (בגרמנית: **Xaver Schlager**; נולד ב-28 בספטמבר 1997 בלינץ שבאוסטריה) הוא כדורגלן אוסטרי המשחק בעמדת הקשר בקבוצת ר.ב. לייפציג מהבונדסליגה ובנבחרת אוסטריה.

## קריירת מועדונים
שלאגר גדל במחלקות הנוער של CS סנקט ולנטין ורד בול זלצבורג. בשנת 2015 החל לשחק בליפרינג, קבוצת המילואים של רד בול זלצבורג, ובשנת 2016 החל לשחק בקבוצה הראשונה של המועדון.

ב-26 ביוני 2019 חתם שלאגר בוולפסבורג מהבונדסליגה.

ב-17 ביוני 2022 חתם על חוזה לארבע עונות בר.ב. לייפציג מהבונדסליגה.

## קריירה בינלאומית
ב-23 במרץ 2018 ערך שלאגר את הופעת הבכורה שלו בנבחרת אוסטריה, בניצחון 0–3 על נבחרת סלובניה במשחק ידידות. ב-18 בנובמבר 2018 הבקיע את שער הבכורה שלו בנבחרת, בניצחון 1–2 על נבחרת צפון אירלנד במסגרת ליגת האומות 2018/2019. הוא היה חלק מסגל הנבחרת בטורניר יורו 2020 בשנת 2021, וערך ארבע הופעות בטורניר.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני וולפסבורג
קטגוריה:כדורגלני ר.ב. לייפציג
קטגוריה:לינץ: כדורגלנים
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:אוסטרים שנולדו ב-1997
אירוויזיון לרוקדים צעירים 1985

**האירוויזיון לרקדנים צעירים 1985** הייתה התחרות הראשונה של האירוויזיון לרקדנים צעירים. היא התקיימה בתיאטרון במוניציפלי רג'ו אמיליה, איטליה ב-16 ביוני 1985. התחרות אורגנה על ידי איגוד השידור האירופי (EBU) והמארחת הייתה (RAI). רקדנים מאחת עשרה מדינות השתתפו בתחרות, ששודרה בשידור חי בטלוויזיה.
שמאל|250px|ממוזער|התיאטרון העירוני על-שם רג'ו אמיליה
ארנטסה ארגולס נציגת ספרד זכתה בתחרות זאת, כאשר נורווגיה ושוודיה ממוקמות במקום השני והשלישי בהתאמה.

## הפורמט
הפורמט היה מורכב מרקדנים שאינם מקצועיים, בין הגילאים 16–21, שהתחרו במופע של ריקוד בסגנון לבחירתם, אותו הכינו מראש לקראת התחרות. לאחר מכן, כל המשתתפים לקחו חלק בריקוד קבוצתי במהלך "שבוע הרקדנים הצעירים".

חבר מושבעים בעלי רקע מקצועי, המייצגים את מרכיבי הבלט, סגנונות הריקוד העכשוויים והמודרניים, ניקדו כל אחד מהריקודים המתחרים והביאו לבחירה בזוכים.

## תוצאות
### גמר
פרסים הוענקו לשלוש המדינות המובילות. הטבלה שלהלן מציגה את סדר הופעת הריקודים ומדגישה את המדינות המובילות באמצעות *זהב, כסף וברונזה* . תוצאות המיקום של המשתתפים הנותרים אינן ידועות ומעולם לא פורסמו על ידי איגוד השידור האירופי.

## חבר השופטים
חברי המושבעים כללו את האנשים הבאים:
* דננמרק - פיטר שאפוס (יו"ר)
* בריטניה - אלישיה מרקובה
* איטליה - פאולו בורטולוצי
* מונקו/ רוסיה - מריקה בסוברסובה
* ברזיל – הלבה נוגיירה
**

## שידור
התחרות שודרה ב-11 מדינות לפחות.
* בלגיה (BRT)
* פינלנד (YLE)
* צרפת (צרפת 3)
* איטליה (RAI)
* הולנד (NOS)
* נורווגיה (NRK)
* ספרד (TVE)
* שוודיה (SVT)
* שווייץ (SRG SSR)
* בריטניה (BBC2)
* מערב גרמניה (ZDF)

## ראו גם
* איגוד השידור האירופי
* אירוויזיון 1985
* האירוויזיון לרוקדים צעירים

## קישורים חיצוניים
* 

## הערות שוליים

1985
Nu Med

***Nu Med*** הוא אלבום האולפן השני של בלקן ביט בוקס, אשר יצא ב-15 במאי 2007.

## רשימת השמעה

## קישורים חיצוניים

## הערות שוליים

קטגוריה:אלבומי בלקן ביט בוקס
קטגוריה:אלבומים באנגלית
Plan B (שיר)

"**Plan B**" (בעברית: "**תוכנית ב**'") הוא שיר של הראפרית האמריקאית מייגן די סטליון, אותו ביצעה בהופעתה בפסטיבל המוזיקה והאמנויות של עמק קואצ'לה. השיר יצא רשמית לאור שבוע לאחר מכן, ב-22 באפריל 2022.

## רקע והרכב
שבוע לפני פסטיבל קואצ'לה, הכריזה די סטליון על השיר בפוסט בטוויטר, וספרה כי מתכננת לבצע אותו בקואצ'לה בפעם הראשונה, לפני שתוציא אותו רשמית. בזמן שהייתה על הבמה בקואצ'לה, חשפה די סטליון כי השיר "מאוד אישי עבורה". על פי שמועות, אמור היה השיר להיקרא "Letter to My Ex", אם כי הזמרת הכחישה זאת בציוץ נוסף.

רבים האמינו כי השיר נכתב על הראפר הקנדי טורי ליינז, שירה בדי סטליון בשנת 2020. עם זאת, הזמרת אישרה בטוויטר שהשיר מתייחס למערכות היחסים שלה בעבר באופן כללי, ולא לאדם ספציפי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירי דיס
קטגוריה:שירים על בגידה: זוגיות
קטגוריה:שירים על מיניות
קטגוריה:סינגלים בהוצאת 300 אנטרטיינמנט
What Would You Do? (שיר של טייט מקריי)

"****" (בעברית: "**מה היית עושה?**") הוא שיר של הזמרת האמריקאית טייט מקריי, מתוך אלבום הבכורה שלה, *[[I Used to Think I Could Fly]]*. השיר יצא לאור ב-13 במאי 2022, כסינגל הרביעי של האלבום.

## רקע ופרסום
החל מה-28 בפברואר, העלתה מקריי מספר סרטונים אשר כללו קטעים מתוך השיר לחשבון הטיקטוק שלה. השיר הוא הרצועה הרביעית באלבום, והוא נכתב על ידי מקריי, אלכסנדר גלנץ, צ'ארלי פות' ובלייק סלטקין, והופק על ידי שלושת האחרונים. בריאיון לאפל מיוזיק, הסבירה מקריי על יצירת השיר: 

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## וידאו קליפ
הווידאו קליפ הרשמי של השיר פורסם ב-21 במאי 2020.

## מיקומי שיא

## קישורים חיצוניים

## הערות שוליים

קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:סינגלים בהוצאת RCA רקורדס
House of Memories

"**House of Memories**" (בעברית: "**בית הזיכרונות**") הוא שיר של להקת הרוק האמריקאית פאניק! אט דה דיסקו. השיר יצא לאור ב־15 בינואר 2016, כרצועה העשירית באלבום האולפן החמישי של הלהקה, *[[Death of a Bachelor]]*. השיר התברג במצעדי מדינות שונות באירופה, בהן אוסטריה, גרמניה, הולנד, נורווגיה, פורטוגל, שוודיה ושווייץ.

ב־28 באוקטובר 2022, השיר יצא כמיני אלבום יחד עם גרסאות מואטות ומואצות, כתוצאה מהצלחת השיר בטיקטוק מוקדם יותר באותה שנה.

## ביקורות
עם יציאתו בשנת 2016, זכה השיר לביקורות חיוביות עד מעורבות מצד המבקרים. נייט צ'ין מהניו יורק טיימס תיאר אותו כ"שיר על להיות בודד בזמן שאתה מאוהב". בן קופישבסקי מ־Sputnikmusic כלל את השיר ברשימת הרצועות המומלצות שלו מתוך אלבום. עם זאת, ליסה הנדרסון מ־*Clash* סברה שהשיר "לא ממוקם נכון", מה שגרם לאלבום להסתיים "בנימה מעט מרתיעה".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פאניק! אט דה דיסקו
קטגוריה:שירים באנגלית
קטגוריה:שירים על נוסטלגיה
Viva Las Vengeance

***Viva Las Vengeance*** הוא אלבום האולפן השביעי והאחרון של פרויקט הרוק האמריקאית פאניק! אט דה דיסקו, שיצא במלואו ב-19 באוגוסט 2022, בהוצאת חברות התקליטים Fueled by Ramen וורנר רקורדס. האלבום הוכרז לצד יציאת הסינגל המוביל ורצועת הכותרת "Viva Las Vengeance" ב-1 ביוני 2022. לאחריו, הוכרז על סיבוב ההופעות לקידום האלבום, ובמהלכו הופיע הפרויקט בצפון אמריקה ברבעון השלישי של 2022, ובאירופה בשנת 2023.

## רקע והקלטה
במאי 2022 הוקם אתר בשם "Shut Up and Go to Bed", בו נרמז על מוזיקה חדשה מהפרויקט בחודש הבא. לאחר מכן הוכרז על הסינגל "Viva Las Vengeance", ב-29 במאי.

ברנדון יורי תיאר את האלבום כ"מבט לאחור על מי שהייתי לפני 17 שנה ועל מי שאני עכשיו". יורי הקליט את האלבום לתוך רשמקול עם ג'ייק סינקלייר ומייק ויולה בלוס אנג'לס.

## רשימת רצועות

## קישורים חיצוניים

## הערות שוליים

קטגוריה:אלבומי פאניק! אט דה דיסקו
קטגוריה:אלבומים באנגלית
קטגוריה:אלבומי חברת וורנר רקורדס
Sober II (Melodrama)

**** הוא שיר שהוקלט על ידי הזמרת-יוצרת הניו זילנדית לורד, מתוך אלבום האולפן השני שלה, *[[Melodrama]]*. היא כתבה את הרצועה יחד עם ג'ק אנטנוף, והפיקה אותה עם אנטנוף ופרנק דוקס, S1 וקוק הארל. "Sober II (Melodrama)" הוא שיר פופ וטראפ הבנוי בעיקר מכלי מיתר. השיר מהווה המשך לרצועה השנייה של האלבום, "Sober". בתחילה, נקרא השיר "Sober (Interlude)", אך שמו שונה זמן קצר לפני יציאת האלבום.

השיר זכה לביקורות חיוביות ממבקרי מוזיקה, שרבים מהם שיבחו את מילותיו, את היותו שיר תגובה ל-"Sober", ואת הפקת הטראפ שלו. לורד, אשר חווה סינסתזיה, ציינה שבזמן כתיבת השיר, "צבעי האלבום הפכו נוכחים", יצרו לכידות, והנחו את המשך תהליך הפיתוח של האלבום. השיר נכלל ברשימת הרצועות של סיבוב ההופעות הבינלאומי של הזמרת לקידום האלבום, "Melodrama World Tour".

## רקע וכתיבה
"Sober II (Melodrama)" נכתב על ידי לורד וג'ק אנטונוף, והופק על ידי לורד, אנטונוף, פרנק דיוקס, S1 וקוק הארל. השיר הוקלט באולפני אלקטריק ליידי בגריניץ' וילג', ניו יורק, ובאולפן האישי של אנטנוף, Rough Customer Studio, בברוקלין הייטס, ניו יורק. השיר הורכב בסולם ג'י מינור והוא בעל מפעם של 113 פעימות לדקה, בעוד ששירתה של לורד משתרעת על טווח הצלילים F#3 ו-D#5. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.

מילות השיר מהוות המשך ל-"Sober", השיר השני באלבום. בעוד ש-"Sober" עסק במסיבה, "Sober II (Melodrama)" סובב סביב הרגע שבו המסיבה נגמרת והאורות נדלקים, ומפורטת בו תחושת הבדידות המורגשת לאחר סיום המסיבה. אמילי ריילי מ-*Paste* סברה כי בשיר לורד "מתמודדת עם החלטות רעות וחרטות כואבות תוך כדי 'ניקוי כוסות שמפניה'". עבור ג'ון פארלס מהניו יורק טיימס, השיר מייצג הודאה בפריווילגיה. פארלס טען כי המותרות שעליהן דיברה לורד בשירים כמו "Royals" כעת "זמינים בקלות". לורן אוניל מ-Vice כתבה כי בשיר לורד "מביאה יופי להיבטים המבולגנים של המסיבות שאנו מכירים, ולמרבה הצער אוהבים".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לורד
קטגוריה:שירים באנגלית
קטגוריה:שירים שנכתבו על ידי לורד
קטגוריה:שירים על בדידות
קטגוריה:שירים על מסיבות